મંગળવારે સ્થળ ઉપર સવારથી જ નજીકના રહેવાસીઓએ વિરોધ કરવાનું શરૂ કર્યું હતું. લોકોના વિરોધની ખબર પડતા પાલિકાના સત્તાધિશો સ્થળ ઉપર પહોંચી ગયા હતા ત્યાં પહોંચેલા સત્તાધિશોને લોકોએ ખરીખોટી સંભળાવી રહેણાંક વિસ્તારમાં તબેલો બનાવવાની વાતનો ભારે વિરોધ કર્યો હતો. લગભગ પોણો કલાક ભારે ગરમાગરમી થઈ હતી. પાલિકાના સમજાવટના પ્રયાસો છતાં રહીશોનો સમૂહ એકનો બે થયો ન હતો. રહીશોએ તાબડતોડ તબેલા માટે લગાવેલી તાડપત્રી વગેરે કઢાવી નાંખી હતી. અંતે લોકોના વિરોધને કારણે પારસી હોસ્પિટલ સામેની જગ્યા તબેલા માટે પાલિકાએ પડતી મુકવી પડી હતી.